cyanic-selkie/wikianc huggingface dataset:
Koning Fahd-beker in 1995
Groepfase
Ses spanne het aan die groepfase deelgeneem. Die boonste span van albei groepe het in die eindstryd verskyn en die tweede span van albei groepe in die klein finale om die derde plek.
FIFA se terugwerkende ranglys
In 2017 het FIFA ’n verslag gepubliseer waarin al die deelnemende spanne van elke Sokker-Konfederasiebeker insluitende die destydse FIFA Sokker-Konfederasiebeker in 2017 geranglys is volgens vordering in die toernooi, algehele resultate en kwaliteit van die meedinger. Die ranglys vir die 1995-toernooi is soos gevolg:
Meeste doele aangeteken
Meeste doele aangeteken:
Algerië
Algerië (Arabies: الجزائر, al-Jazā'ir; Berbers: ⴷⵣⴰⵢⴻⵔ, Dzayer, Frans: Algérie), amptelik die Demokratiese Volksrepubliek Algerië (Arabies: الجمهورية الجزائرية الديمقراطية الشعبية; Berbers: ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ), is 'n groot, bergagtige land in Noord-Afrika en die grootste land van Afrika, effens groter as die Demokratiese Republiek van die Kongo. Die grootste deel van die land lê in die Saharawoestyn met 'n smal kusvlakte aan die Middellandse See, noord van die Atlasgebergte. In die suidooste van Algerië is die Ahaggarbergreeks geleë. In die suide grens dit, van wes na oos, aan Wes-Sahara, Mauritanië, Mali, Niger en Libië. Die Middellandse See vorm die noordgrens. Dit vorm saam met Marokko en Tunisië, waartussen dit lê, die Magreb (of Tamazgha).
Algerië het 'n ou Berber-beskawing wat dateer uit die jaar 200 v.C. tydens die Berber-koninkryk Numidië. Algerië was tussen 1830 en 1962 'n kolonie van Frankryk. Die land het op 5 Julie 1962 onafhanklik geword.
Onlangse geskiedenis
Sedert 1992 beveg die Algerynse regering diverse groepe Islamitiese ekstremiste. Veral deur terreuraksies van hierdie groepe, het tienduisende mense in dorpe en stede in die noorde van Algerië gesterf. Die land ly ook onder werkloosheid, watertekort en behuisingsnood. In 2003 is die noorde deur 'n sterk aardbewing getref.
Politiek
Algerië is 'n unitêre semi-presidensiële grondwetlike republiek. Die parlement bestaan uit 'n nasionale vergadering van 480 lede wat elke vyf jaar verkies word, en 'n nasionale raad met 96 indirek gekose en 48 deur die president benoemde lede; elke drie jaar word die helfte van die lede verkies. Die president word elke vyf jaar regstreeks verkies.
Jimmy Slyde
Jimmy Slyde (2 Oktober 1927 – 16 Mei 2008) was 'n Amerikaanse akteur. Hy was bekend vir sy rolle in die rolprente The Cotton Club (1984), About Tap (1985), 'Round Midnight (1986), en Tap (1989).
Lige Conley
Lige Conley (5 Desember 1897 – 11 Desember 1937) was 'n Amerikaanse akteur, skrywer, en regisseur. Hy was bekend vir sy rol in die rolprent Sally, Irene and Mary (1938).
Kazu Naoki
Kazu Naoki (直木 和) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Manipur
Manipur (Meitei: মনিপুর, ꯃꯅꯤꯄꯨꯔ) is een van die kleiner deelstate in die noordooste van Indië. Die hoofstad en grootste stad is Imphal. Die deelstaat het 'n bevolking van sowat 2,9 miljoen in 2011 gehad en beslaan 'n oppervlakte van 22 327 km². Naas die ampstaal Meitei (Manipuri) word ook Mizo in die deelstaat gepraat.
Sofia
Sofia (Bulgaars: София) is die hoofstad, grootste stad en kulturele en ekonomiese sentrum van Bulgarye met 1,4 miljoen inwoners. Die stad lê in die weste van Bulgarye, aan die voet van die Vitosja-bergmassief.
Die geskiedenis van Sofia – een van die oudste stede in Europa – gaan terug tot die 7de eeu v.C., toe die Thraciërs hier 'n nedersetting gestig het.
Geografie
Sofia lê in die Sofiavallei in Wes-Bulgarye, naby die Serwies-Bulgaarse grens, teen die noordelike voet van die Vitosjaberg. Vitosja (Bulgaars: Черни връх, "Swart Bergspits") is met 'n hoogte van 2 286 meter bo seevlak 'n gewilde toeristebestemming. Die ronde bergmassief strek oor sowat 40 kilometer en oorheers die stadshorison van Sofia. Die stad is aan drie kante omring deur berge.
Sofia het sy groei veral aan sy strategiese ligging naby drie belangrike bergpasse en handelsroetes te danke, wat al sedert die antieke tydperk Middel-Europa en die Adriatiese See met die Swart en Egeïese See verbind.
'n Aantal klein riviere loop deur die stad, waaronder die Vladajska en Perlovska. Die boloop van die Iskarrivier vloei deur die oostelike stadsgebied. Sofia staan bekend vir sy warmbaddens. Kunsmatige mere en damme is in die 20ste eeu aangelê.
Sofia lê 150 kilometer noord-wes van Plowdiw, die tweede grootste stad in Bulgarye, 390 kilometer wes van Boergas, en 470 kilometer wes van Warna. Die laasgenoemde twee is die grootste Bulgaarse seehawens aan die Swart See.
Geskiedenis
Die huidige Sofia is as 'n Thraciese nedersetting met die naam Serdica (afgelei van die Thraciese stam Serdi) gestig. Omtrent 500 v.C. het die Odrysi hulle in die gebied gevestig, en gedurende die 4de eeu v.C. het die stad vir 'n tyd lank onder die heerskappy van koning Philippos II van Masedonië en sy seun Alexander die Grote gekom. Die Romeine, wat die stad in die jaar 29 verower het, het sy naam gewysig na Ulpia Serdica. Onder die heerskappy van keiser Marcus Ulpius Traianus (98-117) het die stad 'n municipium geword en as die sentrum van 'n administratiewe gebied, Dacia Interior, gedien. Ook munte is in Serdica geslaan. Uit hierdie tydperk dateer ook die eerste dokument (geskryf deur Ptolemaeus) wat na die antieke Serdica verwys.
Die Romeine het Serdica uitgebrei en met 'n stadsmuur en wagtorings versterk. Groot geboue, wat tydens die Romeinse tydperk opgerig is, sluit Romeinse baddens, administratiewe en godsdienstige geboue, 'n basiliek en 'n groot amfiteater (Bouleutherion) in. Toe keiser Diocletianus die Romeinse provinsie Dacia in Dacia Ripensis (teen die Donau-oewer) en Dacia Mediterranea verdeel het, het Serdica die hoofstad van die laasgenoemde geword. Die stad het in die volgende eeu verder gegroei, en keiser Konstantyn die Grote het na Serdica selfs as "my Rome" verwys.
Serdica was eerder 'n middelgroot stad, nogtans is sy stadsbeplanning, argitektuur, vermaaklikheidsgeriewe en sosiale lewe eersterangs. Die stad het ook onder die heerskappy van die Bisantynse keiser Justinianus I 'n bloeitydperk beleef. Dit is toe met 'n indrukwekkende vestingsmuur versterk, waarvan oorblyfsels bewaar is. Die stad is in 447 deur die Hunne verwoes, maar deur Justinianus herstel en herdoop na Triaditsa.
In 808/809 is die stad onder die naam Stredez (Sredets) by die Eerste Bulgaarse Ryk onder die heerskappy van Khan Kroem ingelyf en as 'n vesting en administratiewe sentrum uitgebou.
Nadat die stad verskeie kere beleër is, is dit in 1018 deur die Bisantyne verower en sy naam gewysig tot Triadica. Dit is eers in 1194 onder die heerskappy van Tsaar Ivan Asen I weer by die herstigte Bulgaarse Ryk ingelyf.
In die tydperk tussen die 12de en 14de eeu was Sofia 'n belangrike handelsentrum, wat ook vir sy ambagte bekend gestaan het. In 1376 is die stad herdoop na Sofia (Grieks: "wysheid"), afgelei van die Kerk van Sint Sofia. Nogtans is ook die ou naam Sredets nog steeds tot by die 16de eeu gebruik.
Die Ottomaanse Ryk het Sofia in 1382 onder die heerskappy van Murat I verower, en Sofia dien daarna meer as vier eeue lank as die hoofstad (beylerbeylik) van die provinsie Roemelië.
Die Vatikaan het in 1610 die bisdom van Sofia vir die Rooms-Katolieke bevolking van Roemelië gestig, wat tot by die jaar 1715 bestaan het. Die meeste Rooms-Katolieke het die land toe verlaat.
Tydens die Russies-Turkse Oorlog (1877–1878) is Sofia in 1878 deur Russiese troepe bevry. Die stad met 'n destydse bevolking van slegs 20 000 het in 1879 die hoofstad van die outonome Vorstedom van Bulgarye geword. In 1908 is die Koninkryk van Bulgarye gestig.
Gedurende die Tweede Wêreldoorlog is Sofia in 1943 en 1944 deur geallieerde lugaanvalle verwoes en later deur Sowjetiese troepe ingeneem. Die Bulgaarse régime, 'n bondgenoot van Nazi-Duitsland, is omvergegooi, en Sofia het die hoofstad van die Sosialistiese Volksrepubliek van Bulgarye geword (1944–1989).
'n Moltreinstelsel is tans in aanbou.
Ekonomie
Sofia is die ekonomiese sentrum van Bulgarye en lewer sowat 16 persent van die land se industriële produksie op. Die nywerheidsektor vervaardig veral metale (sowat drie derdes van Bulgarye se produksie), tekstiele, gom, leerprodukte, masjiene en elektroniese verbruikersware. Ook voedsel en tabak word hier verwerk. Sowat die helfte van Bulgarye se drukkerye is in Sofia gevestig.
Die stad is ook die finansiële sentrum van die land en huisves die Bulgaarse Effektebeurs en die hoofkwartiere van banke soos die Bulgaarse Nasionale Bank, HVB Bank Biochim, DSK Bank en Verenigde Bulgaarse Bank. Ander belangrike sektore is die boubedryf, handel en vervoer.
Die stad is 'n belangrike sentrum vir ondernemings met handelsbande in Oos-Europa, en Sofia is 'n gewilde bestemming vir buitelandse beleggers uit Wes-Europa en die Verenigde State.
Die werkloosheidsyfer in Sofia is met sowat 7 persent duidelik laer as in die res van die land (12 tot 17 persent). Boubedrywighede is orals in die stad aan die gang, en die pryse vir onroerende eiendom het in die laaste jare die hoogte in geskiet.
2021 Emilia-Romagna Grand Prix
Die 2021 Formule Een Emilia-Romagna Grand Prix is op 18 April 2021 op die Enzo en Dino Ferrari-renbaan in Imola, Emilia-Romagna-streek, Italië gehou. Dit was die tweede wedren van die kampioenskapseisoen gewees.
Kwalifisering
* Yuki Tsunoda kon geen tyd aanteken tydens K1 weens 'n ongeluk, maar mag wel aan die ren deelneem. ** Nicholas Latifi en Fernando Alonso teken dieselfde tyd aan tydens K2. Latifi spring egter voor Alonso weg omdat hy eerste die tyd aangeteken het.
Renuitslag
* Kimi Räikkönen word met 30 sekondes gestraf weens 'n oortreding tydens die tweede wegspring. (Van die ander deelnemers skuif een plek boontoe).
Petra
Petra (Arabies: البتراء, Al-Batrāʾ; Antieke Grieks: Πέτρα), onder die Nabateërs bekend as Raqmu, is 'n ruïnestad in suidwestelike Jordanië en was in antieke tye die hoofstad van die Nabatese ryk asook 'n belangrike kruispunt in die Midde-Ooste. Die stad is bekend vir sy graftempels wat uit die rotse gebeitel is. Petra is in 1985 deur Unesco as wêrelderfenisgebied gelys en word as een van die sewe nuwe wonders van die wêreld beskou. Die stad is Jordanië se bekendste en mees besoekte toeristebestemming. Petra word weens sy rooi sandsteen "'n roosrooi stad die helfte so oud soos tyd" genoem.
Ligging van Petra
Petra is halfpad tussen die Dooie See in die noorde en die Golf van Akaba in die suide, oos van die grens met Israel op 'n plato, geleë. Sy ligging is as strategies gunstig beskou omdat hier verskeie belangrike handelsroetes ontmoet het, maar die stad kon ook net deur nou nisse tussen die rotse bereik word.
Ontstaansgeskiedenis
Petra is in die 5de eeu v.C. gestig en ná die stad word onder andere deur Strabo, Plinius die ouere en Flavius Josephus verwys. Tussen die 3de eeu v.C. en die 1ste eeu n.C. het Petra sy bloeitydperk beleef. Nadat die gebied deur die Arabiere in 663 verower is, het die laaste inwoners die stad verlaat. Petra was tot in 1812 nie in die Westerse wêreld bekend nie, toe dit deur die Switserse ontdekkingsreisiger Johann Ludwig Burckhardt herontdek is.
Biemna
Biemna is 'n genus van sponsdiere uit die klas van die Demospongiae (gewone sponse).
Internet-rolprentdatabasis
Die Internet-rolprentdatabasis (of kortweg IMDb) is 'n aanlyn databasis met rolprente, televisiereekse, akteurs en rekenaarspeletjies. IMDb behoort sedert 1998 aan Amazon.com.
Oorsig
Die IMDb webwerf bied uitgebreide inligting oor rolprente, soos die akteurs, skrywers en regisseurs. Persone wat die webwerf besoek kan resensies en beoordelings by rolprente voeg. IMDb bied talle soek-opsies. Dit is byvoorbeeld moontlik om twee akteurs se name in te sleutel te sien aan watter rolprente hulle saam gewerk het. Die webwerf bied ook 'n top-250 van hoogs gewaardeerde, en 'n top-100 van slegste rolprente soos deur hulle besoekers beoordeel. Die webwerf bied verder ook 'n boodskapbord (bulletinbord) waar rolprente en akteurs bespreek kan word.
Geskiedenis
IMDb het in 1990 vanuit die internet nuusgroep rec.arts.movies ontstaan, waar internetgebruikers aanvanklik inligting oor hulle gunsteling rolprente uitgeruil het. Die webwerf is sedertdien uitgebrei tot 'n volledige argief wat meer as 1 000 000 titels beskryf. Die webwerf word maandeliks meer as 100 miljoen keer besoek. Ongeveer 35 mense werk vir IMDb.
Evangelie volgens Maria
Die Evangelie volgens Maria, wat soms ook die Evangelie volgens Maria Magdalena genoem word, maak deel uit van die sogenaamde apokriewe geskrifte van die Nuwe Testament. Die teks, wat omtrent 160 ontstaan het, is in die Koptiese Kodeks Berolinensis gevind en toon sterk gnostiese invloede. Dit was moontlik Maria Magdalena wat haar naam aan hierdie evangelie gegee het. In die teks kom egter net die naam "Maria" voor.
Ontdekking
Die Evangelie volgens Maria is in 1896 in 'n 5de-eeuse papiruskodeks (Papyrus Berolinensis 8502, soms ook die Akhmin-kodeks genoem) ontdek. Die Duitse geleerde Carl Reinhardt het die kodeks in Kaïro gekoop.
Implikasies
Volgens professor King weerspieël die konfrontasie tussen Maria en Petrus, wat ook deur die Evangelie van Thomas, Pistis Sophia en die Koptiese Evangelie van die Egiptenare beskryf word, die spanning in die 2de-eeuse Christendom. Petrus en Andreas neem hier ortodokse standpunte in wat die geldigheid van esoteriese openbaring en die gesag van vroue om te leer ontken.
Kleinboskruiper
Voorkoms
Die voël is klein en word net 14 cm lank en weeg 13 tot 16 gram. Dit is 'n kleiner weergawe van die geelstreepboskruiper met dieselfde liggrys kop, witterige keel en 'n geel getinte borskant. Die borskat kan wissel van spesie tot spesie. Anders as by die geelstreepboskruiper, is daar geen kenmerkende vlerkflitse wanneer hy kos soek nie. Die oë wissel van wit tot grysbruin en die snawel is dun met 'n liggrys basis. Die voël kom in pare of groepies voor.
Moldau
Die Moldau (Tsjeggies: Vltava, histories Wulda - afgelei van die Germaanse Wilth-ahwa "wilde, onstuimige water"), soms ook "Boheemse See" genoem, is die langste rivier in Tsjeggië en 'n syrivier van die Elbe. Die rivier het 'n lengte van 430 kilometer en dreineer 'n stroomgebied met 'n oppervlakte van 28 090 km² met 'n gemiddelde afloop van 149,9 m³/s by sy monding.
Kampala
Kampala is die hoofstad en grootste stad van Uganda met 'n bevolking van 1 659 600 in 2011 en 'n oppervlakte van 189 km². Die stad is naby aan die noordelike oewer van die Victoriameer geleë waar dit laat in die negentiende eeu gestig is. Dit word die hoofstad in 1963. Daar is 'n internasionale lughawe by Entebbe en die stad het ook 'n spoorwegstasie. Die Makerere-universiteit is in 1922 hier opgerig. Kampala se belangrikste bedrywe is bankwese, administrasie, die handel in vrugte en groente, teevermenging en -verpakking, brouery, tekstiele en koffie. Daar is twee katedrale.
Stettynskloofdam
Die Stettynskloofdam verskaf water aan Worcester en Rawsonville. Die dam word deur die Stettynskloof-rivier gevoed.
Hoekelum
Hoekelum is ’n nedersetting in die munisipaliteit Ede in die provinsie Gelderland in Nederland.
Sophie Auster
Sophie Auster (gebore 6 Julie 1987) is 'n Amerikaanse aktrise. Sy is bekend vir haar rolle in die rolprente Lulu on the Bridge (1998), The Inner Life of Martin Frost (2007), Stealing Summers (2011), en Grand Street (2014).
De Vlietberg
De Vlietberg is ’n nedersetting in die munisipaliteit Berg en Dal in die provinsie Gelderland in Nederland.
20 November
20 November is die 324ste dag van die jaar in die Gregoriaanse kalender (325ste in skrikkeljare). Daar volg nog 41 dae in die res van die jaar.
Larus
Larus is 'n genus van meeue wat oor die hele wêreld voorkom (hoewel die grootste biodiversiteit in die noordelike halfrond lê). Die genus omvat 24 spesies.
Kristján Franklín Magnúss
Kristján Franklín Magnúss (gebore 24 Mei 1959) is 'n Yslandse akteur. Hy is bekend vir sy rolle in die rolprente The Deep (2012), Life in a Fishbowl (2014), en The Oath (2016), en in die televisiereeks Ófærð (2015).
Erand
Erand is 'n voorstad van Johannesburg, Suid-Afrika.
Onest Conley
Onest Conley (6 Desember 1906 – 8 Oktober 1989) was 'n Amerikaanse akteur. Hy was bekend vir sy rolle in die rolprente The Thoroughbred (1930), Vengeance (1930), Racing Luck (1935), en Jungle Goddess (1948).
Kim Sung-gan
Kim Sung-gan (金 成汗) is 'n voormalige Japannese sokkerspeler. Hy het slegs een keer vir die Japannese nasionale sokkerspan uitgedraf.
Noah Jupe
Noah Jupe (gebore 25 Februarie 2004) is 'n Engelse akteur. Hy is bekend vir sy rolle in die rolprente Suburbicon (2017), Wonder (2017), The Titan (2018), en A Quiet Place (2018).
Cassandra Lee Morris
Cassandra Lee Morris (gebore 19 April 1982) is 'n Amerikaanse aktrise en vervaardiger. Sy is bekend vir haar rolle in die rolprente Puella Magi Madoka Magica the Movie Part III: Rebellion (2013) en Your Name. (2016), en in die televisiereeks Sword Art Online (2012).
Naomi Watts
Naomi Ellen Watts (Shoreham, 28 September 1968) is 'n Australiese aktrise wat in Engeland gebore is.
Afrikaanse Protestantse Kerk
Die Afrikaanse Protestantse Kerk is 'n kerkverband wat bestaan uit 212 gereformeerde kerke waarvan die meeste in Suid-Afrika geleë is, met sewe gemeentes in Namibië, en een in Londen, Engeland wat hulle ook by die kerkverband gevoeg het. Die totale lidmaattal was in 2017 sowat 31 500.
Ontstaan
Die Afrikaanse Protestantse Kerk (APK) het in 1987 tot stand gekom. Die meeste van die eerste lidmate was voormalige lidmate van die Nederduitse Gereformeerde Kerk (NGK), terwyl daar tog ook later lidmate vanuit die ander gereformeerde kerkverbande was wat hulle by die APK geskaar het. Die oorspronklike lidmate vanuit die NGK was vanweë hul Calvinistiese oortuigings besorgd oor die Skrifbeskouing wat al hoe meer in die NGK gehandhaaf is, waar die maatstaf in besluitneming, na hul mening, al hoe meer die denkrigtings van die humanisme en sosiale liberalisme gevolg het. Die besorgde lidmate het gereken dat hierdie tendens die gesag van die Bybel as onfeilbare Woord van God aantas. Hulle het die Algemene Sinodale Kommissie (ASK) van die NGK versoek om 'n spesiale sinode te hou om die toenemende ongelukkigheid onder lidmate aan te spreek.
Van die sake waaroor daar ongelukkigheid bestaan het na die NGK se Algemene Sinode van 1986, was die groter wordende invloed van die Metodisme in die NGK en die dinamies-ekwivalente metode van Bybelvertaling wat vir die 1983-vertaling van die Bybel in Afrikaans gebruik is, en wat vir amptelike gebruik in die NGK goedgekeur is. Die ander saak waaroor die grootste onrus bestaan het, was die NGK se standpunt oor die eenheid en verskeidenheid van die kerk wat verander het met die aanvaarding van die studiestuk "Kerk en Samelewing" deur die 1986-sinode, waarin eenheid ten koste van verskeidenheid beklemtoon is. Later het die klem op eenheid verander in klem op vereniging. Die politieke ontwikkelinge en menseregte het 'n al hoe groter rol begin speel in die verhouding tussen verskillende kulture en nie meer soseer die Woord van God nie, het die ontevrede NG lidmate gereken. Volgens die lidmate se interpretasie, het die NGK besluit dat dit 'n sonde is vir mense van verskillende volke om elk die Here in sy eie taal en kultuur te aanbid en dat almal aan dieselfde kerk moet behoort.
Na verskeie ontmoetings met en versoeke aan die ASK is die volgende drie opsies vir oorweging aan lidmate voorgehou tydens 'n massa-vergadering in Pretoria, gehou op 27 Junie 1987:
1. Bly in die NGK en aanvaar die veranderinge onvoorwaardelik;
2. Bly in die NGK en wag vir Sinode 1990 om beswaarskrifte teen die veranderinge in te dien;
3. Verlaat die NGK en vorm 'n nuwe kerkverband.
Die APK staan bekend vir sy standpunt dat die Kerk van Christus onder elke volk en kultuur verinheems moet word. Om dieselfde taal te praat, beteken nie noodwendig dat mense aan dieselfde kultuur behoort nie. Hierdie standpunt van die verinheemsing van die kerk onder elke volk en kultuur het al baie kritiek en beskuldigings van rassisme ontlok, maar telkens is die verinheemsingsbeginsel gehandhaaf.
Belydenis
Die AP Kerkverband bestaan uit gereformeerde kerke wat almal die Drie Formuliere van Enigheid as belydenisskrifte onderskryf volgens die quia-standpunt. Die Drie Formuliere van Enigheid is die Nederlandse Geloofsbelydenis, die Heidelbergse Kategismus en die Dordtse Leerreëls. Die AP Kerkverband handhaaf die Calvinistiese lewensbeskouing en aanvaar die gesag van die Bybel oor alle dinge. Die AP Kerkverband is die mees konserwatiewe van al die gereformeerde kerkverbande in Suid-Afrika.
Die AP Kerkverband handhaaf verder ook die belydenisse van die vroeg-Christelike kerk naamlik:
Anouar H. Smaine
Anouar H. Smaine (gebore 1976) is 'n Amerikaanse akteur en vervaardiger. Hy is bekend vir sy rolle in die rolprente Rise of the Planet of the Apes (2011), 12 Strong (2018), en Battle Fields (2018), en in die televisiereeks Westworld (2016).
Afrikaanse Protestantse Kerk
Belydenis
Die Apostoliese Geloofsbelydenis;
Die Geloofsbelydenis van Nicéa;
Die Geloofsbelydenis van Athanasius.
Teologiese opleiding
Die kerke wat in 1987 die AP Kerkverband gevorm het, het ook besluit om dadelik te begin met die eie opleiding van leraars. Die eerste student het reeds in 1988 ingeskryf. Dit was die nederige begin van 'n instelling wat later 'n privaat, Gereformeerd-Christelike Afrikaanse Universiteit sou word.
Dit het gebeur toe die voormalige Teologiese Skool by die Suid-Afrikaanse departement van onderwys geregistreer is as 'n privaat tersiêre inrigting onder die naam Afrikaanse Protestantse Akademie met sy kampus in Pretoria.
Die Afrikaanse Protestantse Akademie het die reg ontvang om die volgende grade toe te ken: Baccalaureus Artium en Baccalaureus Theologiae.
Teen Januarie 2018 het meer as 75% van die leraars in die AP Kerkverband hul opleiding aan die Afrikaanse Protestantse Akademie ontvang. Hiermee is die grondslag gelê vir 'n groot groep jong, dinamiese leiers wat toegewy is aan die gereformeerde leer, verklarende prediking, herderlike sorg en Bybelse orde.
Kerkregtelike agtergrond – Kerkorde
'n Kerkorde, bestaande uit 66 artikels, is aanvaar as gemeenskaplike akkoord om sorg te dra dat alles in die kerkverband ordelik en gepas geskied volgens die eis van die Bybel in 1 Korintiërs 14:40. Net soos die Dordtse Kerkorde se laaste artikel (Artikel 86), stel die Kerkorde van die Afrikaanse Protestantse Kerke se laaste artikel (Artikel 66) die volgende: "Hierdie Kerkorde (Artikels en Bepalings) is bindend op alle lidmate, kerkrade en meerdere vergaderings totdat dit deur 'n sinode verander word en wel by wyse van 'n beskrywingspunt of 'n beswaarskrif aan 'n sinode."
Verbondsonderrig
Die Afrikaanse Protestantse Kerk handhaaf die leer van God se onvoorwaardelike verbond van genade. Die kinders van gelowige ouers word ingesluit by die genadeverbond en ontvang dus die teken van die doop. Vir die ouers in die AP Kerk is dit belangrik dat hulle kinders geleer moet word wat die genadeverbond behels. Om dit te bereik, het die AP Kerk 'n eie stel verbondsonderrig-handboeke en -werkboeke opgestel aan die hand van die Bybel en die Drie Formuliere van Enigheid.
Tydens verskeie sinodes het die kerke in die AP Kerkverband hulself verbind tot die ondersteuning van plaaslike, Christelike skole wat ingelyf is by die BCVO. Waar daar nie sulke skole bestaan nie, word plaaslike kerke aangemoedig om te begin met hul eie Christelike privaat skole.
Lys van die grootste vreedsame byeenkomste in die geskiedenis
Hier volg ’n lys van die grootste vreedsame byeenkomste van mense in die geskiedenis op een plek vir ’n enkele gebeurtenis.
Alana Austin
Alana Austin (gebore 6 April 1982) is 'n Amerikaanse aktrise. Sy is bekend vir haar rolle in die rolprente A Simple Twist of Fate (1994) en Hansel & Gretel (2002), en in die televisiereeks Ink (1996).
Santa María de las Hoyas
Santa María de las Hoyas is 'n munisipaliteit in die provinsie Soria in die Spaanse outonome gebied Kastilië en León.
Karmelberg
Karmelberg is 'n kusbergreeks in die noorde van Israel. Dit strek van die Middellandse See na die suidooste. Die bergreeks is 'n Unesco-biosfeerreservaat en Haifa, Israel se derde grootste stad, is geleë op die noordelike helling. Die Hebreeuse naam 'Karem El' beteken 'God se wingerd'. Die monnikeorde Karmeliete kry sy naam van die berg.
Geskiedenis
Die Karmelberg is reeds tydens die vroegste tye van die mensheid bewoon. In die grotte van Kebara en Skhul is spore van Neanderdalmense en argaïese Homo Sapiens gevind wat ongeveer 130 000 jaar oud is d.w.s vroeë Steentydperk. Die Kanaäniete het die god Baal daar vereer. Volgens die Ou Testament het Dawid die gebied omstreeks 1000 v. Chr. in sy ryk ingelyf.
Die gebied het dikwels van heerser verander. Dit was deel van die Assiriese, Romeinse, Bisantynse en Ottomaanse ryke. Vanaf die kruistogte het Christene die gebied bewoon. Sedert 1948 is dit deel van Israel.
Bollywood
Bollywood is die bynaam van die Hindi filmbedryf in Mumbai, Indië.
Herkoms
Die naam Bollywood is 'n samevoeging van Bombay en Hollywood (Bombay is die vorige naam vir Mumbai tot 1996). Dit is, gemeet aan die aantal vervaardigde films, die grootste filmbedryf ter wêreld. Mense kom van oor die hele wêreld om as akteurs by Bollywood te werk.
Films
Bollywood se rolprente word meestal in die Hindi-taal vrygestel, hoewel Engelse onderskrifte gewoonlik verskaf word. Die rolprente is oor die algemeen lewendig, tydloos en musikaal van aard. Die vertel van stories, liefdesverhale en onrus is algemene temas. Die rolprente is nie net gewild in Indië nie, maar geniet ook 'n sekere mate van internasionale aansien.
Avocapiek
Die Avocapiek is 'n bergpiek in die Witteberg in die Oos-Kaap, Suid-Afrika. Die piek is 2 771 m hoog, een van die hoogste punte in die Oos-Kaap. Die bergpiek is oos van Barkly-Oos en noord van Elliot geleë.
Streepwangwillie
Die streepwangwillie (Arizelocichla milanjensis) is 'n gelokaliseerde algemene standvoël wat leef in bergwoude en woudrande. Dit straan in Engels bekend as die Stripe-cheeked Greenbul. Die voël leef in die hoogland van Zimbabwe.
Voorkoms
Die voël het 'n donker olyf groen lyf met 'n grys kop. Die oë is donker en 'n wit sekelmaan strepie oor die oog is kenmerkend. Die dowwe wit wangstrepe is net van naby sigbaar.
Jimmy Conlin
Jimmy Conlin (14 Oktober 1884 – 7 Mei 1962) was 'n Amerikaanse akteur. Hy was bekend vir sy rolle in die rolprente Calling Philo Vance (1940), The Sin of Harold Diddlebock (1947), Seven Keys to Baldpate (1947), en Anatomy of a Murder (1959).
’t Villeken
’t Villeken is ’n nedersetting in die munisipaliteit Aalten in die provinsie Gelderland in Nederland.
Farmall
Farmall is 'n voorstad noordwes van Johannesburg, Suid-Afrika. Farmall is hoofsaaklik 'n landbouvoorstad van Randburg, en bestaan uit kleinhoewes.
Chroicocephalus
Chroicocephalus is 'n genus van relatief klein meeue (Laridae), wat tot onlangs by die genus Larus ingedeel is. Die genus omvat 12 spesies.
Lys van sterrebeelde
Hierdie lys van sterrebeelde is van die 88 konstellasies wat in die moderne sterrekunde gebruik word. Dit is nie patrone in die lug in die gewone sin van die woord nie, maar areas in die hemelruim.
Die antieke Babiloniërs, en later die Grieke, het die grootste deel van die noordelike hemelruim ingedeel in die sterrebeelde wat vandag gebruik word. Daarna is die suidelike hemelruim verken en nuwe name is uitgedink vir die nuwe sterrebeelde asook vir oop areas tussen die tradisionele sterrebeelde. In 1922 het die Internasionale Astronomiese Unie die moderne lys van 88 sterrebeelde aanvaar. Hierna is presiese grense opgetrek, sodat elke punt in die lug tot presies een sterrebeeld behoort. Die 88 moderne sterrebeelde is:
Biemna anisotoxa
Biemna anisotoxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 1963 deur Lévi.
Jastrzębie-Zdrój
Jastrzębie-Zdrój (Duits: Bad Königsdorff-Jastrzemb) is 'n stad in die suide van Pole.
Namahadipiek
Namahadipiek is ’n bergpiek in die Malutiberge aan die Vrystaat. Dit is deel van die Drakensberg wat die grens tussen Suid-Afrika en Lesotho vorm.
LW: Die korrekte koördinate is nog onbekend aan die outeur van hierdie artikel.
Daniel Kaluuya
Daniel Kaluuya (gebore 24 Februarie 1989) is 'n Engelse akteur en skrywer. Hy is bekend vir sy rolle in die rolprente Johnny English Reborn (2011), Sicario (2015), Get Out (2017), en Black Panther (2018).
Hunter MacKenzie Austin
Hunter MacKenzie Austin (* 1966) is 'n Amerikaanse aktrise. Sy is bekend vir haar rol in die rolprent The Man in the Silo (2016).
Esperanto
Esperanto is 'n taal wat deur die Poolse Jood Ludwik Lejzer Zamenhof in 1887 geskep is om kommunikasie tussen mense van verskillende taalgroepe te bevorder. Reeds in 1887 het Esperantosprekers bewys hoe kommunikasie taal- en landsgrense kan oorbrug. Vandag is daar 'n lewendige internasionale Esperantogemeenskap wat oor meer as 100 lande strek. Die Esperanto Wikipedia is die 32ste grootste Wikipedia, soos gemeet in aantal artikels.
1686
Die jaar 1686 was 'n gewone jaar wat volgens die Gregoriaanse kalender op 'n Dinsdag begin het. Dit was die 86ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Phillips Smalley
Phillips Smalley (7 Augustus 1875 – 2 Mei 1939) was 'n Amerikaanse regisseur, akteur, en vervaardiger. Hy was bekend vir sy rolle in die rolprente The Merchant of Venice (1914) en The Hand That Rocks the Cradle (1917).
Kano (kletsrymer)
Kano (gebore 21 Mei 1985) is 'n Engelse akteur. Hy is bekend vir sy rolle in die rolprente Rollin' with the Nines (2006) en Tower Block (2012), en in die televisiereeks Top Boy (2011).
Barnim (distrik)
Barnim is 'n administratiewe distrik in die Duitse deelstaat Brandenburg. Dit is na die gelyknamige plato uit die Pleistoseen vernoem wat tussen die oerstroomvalleie van Eberswalde en Berlyn loop.
Die grootste stedelike nedersettings in Barnim is Eberswalde (wat as administratiewe setel dien) en Bernau bei Berlin.
KwaMbonambi
KwaMbonambi is 'n klein dorpie in KwaZulu-Natal. Die dorp lê 27 km noord van Empangeni langs die N2 nasionale pad. Die naam beteken "die plek waar leiers bymekaar kom". Die dorp word omring deur suikerriet- en denneplantasies.
Europese byvreter
Die Europese byvreter (Merops apiaster) is 'n algemene somer besoeker.
Identifikasie
Word aan sy klein, slanke grootte en helder kleure, nl. geel keel, blou bors en bruin bo-rug en geel-laer rug uitgeken. Die vlerke is groen, blou en bruin met 'n swart bek. Die Europese Byvreter is ongeveer 26 tot 28 cm lank.
Habitat
Bosveld, doringbome en fynbosgebied.
Verspreiding
Kom voor in die meeste van Suidelike-Afrika.
Yukio Tsuda
Yukio Tsuda (津田 幸男) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Toutologie (stylfiguur)
'n Toutologie (afkomstig van die Griekse woord ταυτολογία, d.w.s. tauto logos, wat dieselfde woord beteken) of stapelvorm is die benadrukking van 'n woord met 'n ander woord waarvan die betekenis so goed as dieselfde is. Anders gestel is dit die opeenstapeling van woorde met dieselfde betekenis, wat gevolglik oorbodige herhaling behels.
Toutologie kom meer dikwels voor as 'n taalfout as 'n stylfiguur, maar in eersgenoemde geval is daar sprake van versteende gebruik. Baie vaste uitdrukkings is dan ook toutologieë. Ook kan 'n toutologie soms meewerk om 'n gevoel te versterk. Dit word nie as foutief beskou wanneer dit só aangewend word nie.
By 'n pleonasme is die twee woorde nie sinonieme nie, maar word die betekenis van die een woord by die ander ingesluit, byvoorbeeld met "dood verdrink".
Korrekte toutologie
Min of meer versteende (korrekte) toutologieë is onder meer:
Foutiewe toutologie
Voorbeelde van (steeds) onversteende uitdrukkings, en daarom aanduibaar as foutief, sou die volgende insluit:
Verwysings
Tautológia
Biemna bihamigera
Biemna bihamigera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 1922 deur Dendy.
John Connell (akteur)
John Connell (28 Oktober 1923 – 10 September 2015) was 'n Amerikaanse akteur. Hy was bekend vir sy rolle in die rolprente Fail-Safe (1964), Three Days of the Condor (1975), en Family Business (1989), en in die televisiereeks Captain Video and His Video Rangers (1949).
Abraham Aucamp
Ds. Abraham Liebrecht Aucamp (distrik Bethulie, 21 September 1905 – 6 Junie 1961) was tussen 1933 en 1961 predikant in vier gemeentes van die Gereformeerde Kerk, onder andere die eerste predikant van die Gereformeerde kerk Eldoret in Kenia, ook sy eerste standplaas. Hy is oorlede in die jaar waarin hy sy emeritaat aanvaar het, waarskynlik weens swak gesondheid aangesien hy indertyd net 55 jaar oud was. Sy gemeentes was agtereenvolgens Eldoret (1933–1937), Bethlehem (1937–1942), Ficksburg-kombinasie (1942–1948) en eindelik Burgersdorp (1948–1961).
Nie lank ná sy aankoms in Eldoret nie het ds. M.P. Loubser, wat jare lank predikant van die NG Kerk in Kenia was, weens swak gesondheid en hoë ouderdom na die Unie terug vertrek. Langer as ’n jaar was ds. Aucamp die enigste Afrikaanse predikant in Kenia en in die tyd het hy soveel moontlik alle Afrikanergesinne en siekes besoek en begrafnisse gehou. Ook het hy hom beywer in belang van kulturele aangeleenthede, die viering van die Afrikanerfeesdae en die behartiging van die skoolbelange van die jeug. Later het daar ook broeders-predikante van die ander Afrikaanse kerke gekom — ds. A. Brand vir die Hervormde Kerk en di. J.W. Dednam en Brits vir die NG Kerk. Die samewerking met dié broeders was hartlik.
Jeugjare en opleiding
Abraham Liebrecht Aucamp het as jong seun geluister na die vertellinge van sy vader wat gedurende die oorlog (1898–1902) eers op kommando was en later as krygsgevangene op St. Helena, en na die van sy moeder eers op die eensame plaas en toe weggevoer in oop trokke per trein na die konsentrasiekamp by Norvalspont en later na die "moordkamp" by Bethulie. Hierdie gebeurtenisse het 'n onuitwisbare stempel op die kinders afgedruk met die resultaat om niks anders te wees as Christelik-nasionale Afrikaners nie. Omdat die ouerpaar alles in die Driejarige Oorlog verloor het, was dit maer jare van armoede en worsteling om die gesin te onderhou en te laat leer. Hulle was 'n gesin van nege kinders, ses seuns en drie dogters.
Kleintyd het Abraham Aucamp verskillende plaasskole besoek tot hy ná St. 6 na die dorpskool op Bethulie gegaan het, waar hy einde 1924 sy matrikulasie-eksamen afgelê het. Hy kon kort voor sy dood nog goed onthou hoe hy in die eerste skooljare kennis gemaak het met "English" en hoe die kind wat 'n Afrikaanse woord gebruik het, die plank-esel om die nek moes dra.
Begin 1925 is hy na Potchefstroom om predikant te word. Hierdie studie het hy aan die einde van 1931 voltooi en is hy beroepbaar gestel. Dit was in die jare van depressie en droogte. Vakante gemeentes was baie min. Meer as 'n jaar van wag vir 'n beroep het aangebreek. As proponent was hy 'n tyd lank in 'n gemeente behulpsaam vir vry inwoning en £5 per maand. Middel 1933 is hy toe beroep na Eldoret, Kenia.
Bevestiging op Bethal
So het in die naweek van 19 Augustus 1933 'n uitsonderlike gebeurtenis op die Hoëveldse dorp Bethal plaasgevind nadat die kerkraad van Eldoret, ’n gemeente wat destyds uit net oor die honderd belydende lidmate en sowat 80 dooplidmate bestaan het, die Algemene Vergadering in Transvaal die mandaat gegee het om vir hulle 'n proponent te beroep. Weens die enorme afstand met die enigste verbinding per skip langs die ooskus en ook met treine en karige vervoer, moes die kerkraad die uitsonderlike weg volg dat hul predikant in die Unie bevestig sou word. So is prop. Aucamp op Saterdagmôre, 19 Augustus 1933 deur ds. H.J.R. du Plessis bevestig as die eerste predikant van die Gereformeerde Kerk in Midde-Afrika.
Die kerkraad van Eldoret het juis Bethal gekies omdat die meeste van hul families aan die begin van die 20ste eeu uit daardie omgewing na Oos-Afrika getrek het. Dit was ook Nagmaalsnaweek en die kerkgebou was van Saterdagoggend af elke keer van hoek tot kant met belangstellendes gevul. Twee predikante was aanwesig wat later professor aan die Teologiese Skool op Potchefstroom sou word, di. S. du Toit, die plaaslike leraar, en J.P. Jooste, wat spesiaal van Bethulie af gekom het. Ook ds. N.H. van der Walt (die ou Kenia-veteraan) en ds. W.J. de Klerk wat Kenia in 1929 besoek het, was daar.
Ds. H.J.R du Plessis se bevestigingsrede oor Joh. 3:29 (die vriend van die bruidegom) was aangrypend. Sondagmiddag het die jeugdige ds. Aucamp die kansel bestyg en gepreek uit die nuwe Afrikaanse Bybel, wat maar pas verskyn het. Sy preek was 'n afskeidspreek aan die gemeentes in Suid-Afrika, maar ook sy intreepreek vir die gemeente in Eldoret. Hy was alleen, want hy het sy verloofde 'n ruk vantevore deur die dood verloor. Hy moes sy familie agterlaat en gaan na 'n wêreld wat hy nog nooit gesien het nie. Dit sou ook sy eerste seereis wees. Sy preek het die toehoorders aangegryp; plek-plek was daar trane in die oë. Dr. V.E. d'Assonville (later ds. Aucamp se swaer) skryf: "Baie gedagtes gaan deur die gemoed van dierbares en vriende, onder andere sy boesemvriend en getroue maat, proponent Jan du Plooy, saam met wie hy dikwels onder dieselfde kombers geslaap het. Maar helder klink die oortuigende stem in Bethal se kerkgebou. Sy teks is Hand. 20:24 – 'Maar ek bekommer my glad nie; ek ag ook my lewe vir myself nie dierbaar nie. . .'
Reis na Kenia
Die seereis het gegaan van Lourenço Marques (Maputo) tot by Mombasa. Ds. Aucamp het voortdurend aantekeninge gemaak en 'n dagboek gehou, wat behoue gebly het. Op 4 September 1933 het hy sy reis met die Durham Castle begin. Op die aand van die 14de land hy in Mombasa. Met die treinreis na die binneland het hy dinge tot in die fynste besonderhede waargeneem. Hy skryf onder meer: "Dit is asof die trein sy slingerweg moet soek tussen die hoë en baie palmbome deur. Alles is so fris, groen en lewendig, en as 'n mens let op die gegewens by die verskillende stasies, dan merk jy hoe verbasend vinnig die trein klim – binne die eerste 50 myl bereik jy al die hoogte van oor duisend voet bokant seeoppervlakte, en by Limuru, 355 myl van Mombasa, is die hoogte 7 390 voet. . ." Van Eldoret het hy geskryf: "Dit is die hoofstad van die Uasin Gishu-plato, vanwaar 'n pragtige uitsig is oor die Elgeyo-vlakte en tot waar die berg Elgon op 'n afstand van ongeveer 80 myl van Eldoret hom in die verte bloudynsig verhef. Die hoogte van Elgon is 13 870 vt."
Eerste treë
In Nairobi, Kenia se hoofstad, moes ds. Aucamp enkele dae oorbly en was hy by die Kilian-gesin tuis. By br. Hans Klopper, op 'n klein plasie 'n paar myl buite Nairobi, het hy toe sy eerste diens in Kenia gehou. Kort voor lank het hy al die Afrikaners in die omgewing ontmoet. Ook aan huis van ene br. Piet Visagie is 'n diens gehou.
Op Dinsdagmôre 19 September voor sonop het die trein die stasie van Eldoret binnestoom. Op die platform het oudl. Bernaas Enslin, diaken Stoffel Roets en br. James Wheeler die jong dominee ontmoet. Hulle het dadelik na br. Stoffel Roets se plaas vertrek waar ds. Aucamp vir eers tuis sou gaan aangesien Eldoret toe nog nie ’n pastorie gehad het nie. In sy aantekeninge het hy geskryf: "Ek was baie bly om weer tuis te wees, want dit is soos wat dr. Kuyper sê in sy In Jesus ontslapen: 'Daar is 'n verskil tussen op reis te wees en tuis wees.'"
Op Donderdag 21 September het hy sy verjaardag gevier. Saterdag 23 September 1933 was daar vir die soveelste keer fees in die gemeente van Eldoret, maar dié keer was dit seker die hoogtepunt, want ná 24 jaar het hulle eindelik hul eie predikant. Die Sondag was dit hul eie dominee wat vir hulle preek. Vier-en-twintig jaar nadat ds. H.J.R. du Plessis die gemeente op 13 Augustus 1909 gestig het, het 'n predikant feitlik op die ewenaar in die hart van Afrika kom woon en werk. Sy arbeidsveld was die hele Kenia en ook verspreidwonendes selfs tot in die Belgiese Kongo en Tanzanië. Op 20 Desember 1933 skryf ds. Aucamp: "Hier is die voorpunt van die Voortrekkers. . ." Dit was ook die voorpunt van die Gereformeerde Kerk. Uit Angola het die trek terug na Suid- en Suidwes-Afrika reeds in 1928 plaasgevind toe die Gereformeerde kerk Humpata dan ook ontbind het. Maar in Kenia was selfs in die depressiejaar 1933 nog 'n bruisende idealisme vol van toekomsideale.
SV Curslack-Neuengamme
SV Curslack-Neuengamme  is 'n sportklub uit die stadstaat Hamburg in Duitsland. Behalwe sokker het die klub ook onder meer afdelings vir capoeira, joga, qigong, ju-jutsu, pilates, tennis, tafeltennis, gimnastiek en pluimbal. Curslack en Neuengamme is twee aangrensende stadsdele van Hamburg.
Abraham Aucamp
Eerste treë
Toe die knellende droogte van 1933 in die suide op sy hewigste was, het die toekoms vir die Afrikaners in Midde-Afrika oopgelê. In die streek Kakemega in Kenia is goud ontdek en selfs verwag dat spoedig "'n jong Johannesburgie" sou ontstaan waardeur nog baie Afrikaners uit die suide sou kom, aldus Die Kerkblad, orgaan van die Gereformeerde Kerk, van 20 Desember 1933. Die kerk het 'n bloeitydperk binnegegaan en hierin het die predikant ’n groot aandeel gehad.
SV Curslack-Neuengamme
Die klub is op 12 Oktober 1919 gestig in die restaurant Gasthof von Ernst Wulff. Die klub se sokkerafdeling het na die Tweede Wêreldoorlog kortstondig met SV Altengamme se sokkerafdeling saamgesmelt, maar teen 1947 is die samesmelting weer ontbind. In 1988 het die sokkerafdeling weer met die sokkerafdeling van TSV Kirchwerder saamgesmelt onder die naam FSG Vierlande, maar in 1991 is die samesmelting ongedaan gemaak en het die sokkerspanne weer met die moederklubs verenig.
Nollywood
Nollywood is die naam vir die filmbedryf in Nigerië. Na Hollywood (Verenigde State) en Bollywood (Indië) het Nigerië die grootste filmbedryf ter wêreld, met 'n jaarlikse produksie van 1 000 tot 2 000 films en 'n omset van ongeveer 200 miljoen dollar per jaar.
SV Curslack-Neuengamme
Die klub speel sedert sy stigting in die laer stadsligas van Hamburg, maar toon die afgelope jare 'n opwaartse kurwe en het in 2006 na die verbandsliga op die vyfde vlak van die Duitse sokkerstruktuur gepromoveer.
Abraham Aucamp
Gemeentelike werk
Die heel eerste kerkraadsvergadering wat ds. Aucamp op Eldoret gehou het, was die begin van 'n aansteeklike ywer en geesdrif in die hele gemeente. Die nuwe predikant het al die gemeenteaktiwiteite konstruktief en op 'n gereelde basis gestel. Sy program vir eredienste is soos volg bepaal: Die eerste Sondag van elke maand in die wyk van oudl. Enslin; die tweede in die wyk van oudl. Klopper; die derde afwisselend op die plekke Bessiefontein en Broederstroom; die vierde in Eldoret in die kerkgebou waar die hele gemeente dan sover moontlik sou bymekaarkom. Vir die eerste keer in Eldoret se geskiedenis kon onder die moeilike omstandighede gereeld kategismuspreke gelewer word, terwyl die dominee ook elke week katkisasies op verskillende plekke gehou het. Die maandelikse kerkraadsvergaderings – vroeër hoogstens een keer per jaar – het geweldig bygedra om die ampsdraers se kennis oor die Gereformeerde leer en kerkregering te laat toeneem. Dit moes hulle vroeër jare lank ontbeer. Die vaste predikant was vir die gemeente ook 'n herder en leraar in al hulle lief en leed, in hul huwelike en ook in hul siekte, dood en smart.
Nollywood
Die films word meestal met 'n begroting van minder as 15 000 dollar gemaak en opnames duur selde meer as 'n week in beslag. Daar word dikwels van 'n enkele rolprentkamera gebruik gemaak. Die films word selde in teaters gesien, maar word hoofsaaklik op DVD of video versprei.
Abraham Aucamp
Gemeentelike werk
Onder ds. Aucamp se leiding is ook 'n sustersvereniging georganiseer en hierdie susters sou voortaan deur hul werkywer voortdurend 'n samebindende faktor wees. Ook is gereeld, behalwe die eredienste, een maal per maand 'n samekoms van die gemeente gehou waartydens die predikant opbouende lesings van godsdienstige en kerklike aard gegee het. Nagmaalstye het die waens en enkele motors van heinde en verre oor afstande van honderde kilometers saamgekom en reeds op die Donderdag is op die kerkplein begin om tente op te slaan. Van dié feesnaweke word in Die Kerkblad van 20 Desember 1933 vertel: "Dit lyk dan ook of die gemeente hierdie dae waarlik fees vier soos Israel van ouds in hulle tente of hutte gewoon het in die dae van hulle loofhuttefeesviering en soos wat dit eenmaal in sy volle heerlikheid gevier sal word volgens Opb. 7 wanneer die palmtakskare met wuiwende palmtakke voor die troon van God sal staan." Met ds. Aucamp se koms is die Afrikaanse Bybel dan ook einde 1933 in gebruik geneem en hy het gesorg dat elke huisgesin en al die katkisasiekinders een kry.
Sy lang reis na die Belgiese Kongo
Die enorme land ten weste van Kenia was in die 1930's nog bekend as die Belgiese Kongo (later Zaïre en teenswoordig die Demokratiese Republiek van die Kongo. Destyds was in dié kolonie 70 verspreidwonende lidmate (kinders ingesluit) van die Gereformeerde Kerk. Ds. Derk Rumpff het hulle in 1930 besoek en eers weer ná vier jaar sou ds. Aucamp, onder uiters moeilike omstandighede, gaan huisbesoek doen en dienste hou. Daarvan skryf hy onder meer: "In elke brief wat ek ná my aankoms in Kenia uit die Kongo ontvang, het dit geblyk (d.i. die honger en dors na die Woord) en nieteenstaande baie moeilikhede en teenhede, soos gebrek aan fondse, slegte tyd (baie reëns) ens., het diaken Sagrys Enslin en ekself op 27 Februarie 1934 daarheen vertrek."
Nollywood
Kritici (sowel binne as buite Nigerië) meen dat die films gewoonlik 'n swak storielyn en dialoog het, maar desondanks slaag Nollywood om die Amerikaanse rolprente in Nigerië en enkele ander Afrika lande byna volledig te vervang.
Finale Oplossing
Die Finale Oplossing tot die Joodse Vraag (Duits: Die Endlösung der Judenfrage) verwys na die Nasionaal-Sosialiste se plan vir die stelselmatige volksmoord van die Europese Joodse bevolking tydens die Tweede Wêreldoorlog. Die term is die eerste keer deur Adolf Eichmann gebruik. Hy was 'n hoë Nazi-amptenaar wat toesig gehou het oor die volksmoordveldtog en gevang, vervolg en ter dood veroordeel is deur die Israelse regering in 1961-62. Die uitvoering van die Finale Oplossing het die dodelikste fase van die Sjoa tot gevolg gehad. Die uitdrukking weerspieël die Nazi-geloof dat die Joodse Europese bevolking hulself 'n "vraag" gestel het en 'n probleem was.